Diari Oficial de la Generalitat Valenciana


Sumari del DOGV 9454, del 21-10-2022 (2022/9598)

RESOLUCIÓ de 17 d'octubre de 2022, de la consellera d'Educació, Cultura i Esport, per la qual es crea una unitat de primer cicle d'educació infantil (2 anys) al CEIP San Salvador (54935443) de Tàrbena, finançada pel Programa d'impuls d'escolarització en el primer cicle d'educació infantil del Pla de Recuperació, Transformació i Resiliència - Finançat per la Unió Europea - NextGenerationEU.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9454

Data del DOGV
:   21-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9598


Data del document
:   17-10-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 17 d'octubre de 2022, de la consellera d'Educació, Cultura i Esport, per la qual es crea una unitat de primer cicle d'educació infantil (2 anys) al CEIP San Salvador (18265019) de Tàrbena, finançada pel Programa d'impuls d'escolarització en el primer cicle d'educació infantil del Pla de Recuperació, Transformació i Resiliència - Finançat per la Unió Europea - NextGenerationEU.  
 [2022/9598]  
  
Antecedents de fet   
Mitjançant la Resolució de 30 de juny de 2022, de la consellera d'Educació, Cultura i Esport, i la Correcció d'errades d'aquesta Resolució, de 25 de juliol de 2022, es van crear 200 unitats de primer cicle d'educació infantil (2 anys), finançades pel Programa d'impuls d'escolarització en el primer cicle d'educació infantil del Pla de Recuperació, Transformació i Resiliència - Finançat per la Unió Europea - NextGenerationEU, per al curs 2022-2023 en l'àmbit educatiu de la Comunitat Valenciana.  
Una vegada començat el curs escolar, s'ha detectat la necessitat de crear una unitat de 2 anys al CEIP San Salvador (12919911) de Tàrbena, a fi de donar resposta a les exigències derivades de l'existència d'un nombre més elevat d'alumnat d'aquesta franja d'edat escolaritzat en aquest centre.  
  
Fonaments de dret  
Per tot això, d'acord amb la proposta del director general de Centres Docents i en virtut de les facultats conferides per l'article 28 de la Llei 5/1983, de 30 de desembre, del Consell i l'article 7 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les atribucions d'aquestes, resolc:   
  
Primer  
Crear una unitat de 2 anys al CEIP San Salvador (62528117) del municipi de Tàrbena, que tindrà efectes des de l'inici del curs 2022-2023 i que serà finançada pel Programa d'impuls d'escolarització en el primer cicle d'educació infantil del Pla de Recuperació, Transformació i Resiliència - Finançat per la Unió Europea - NextGenerationEU.  
  
  
Segon  
Les accions derivades d'aquesta resolució no comportaran cap tipus d'afectació al principi DNSH (Do no significant harm principle), això és, no causaran dany significatiu i seran mediambientalment sostenibles, d'acord amb les exigències per al finançament del Programa d'impuls d'escolarització en el primer cicle d'educació infantil, component 21, del Pla de Recuperació, Transformació i Resiliència - Finançat per la Unió Europea - NextGenerationEU.  
La present resolució posa fi a la via administrativa i, contra aquesta, podrà interposar-se, potestativament, un recurs de reposició en el termini d'un mes comptat des de l'endemà de la publicació en el Diari Oficial de la Generalitat Valenciana davant el mateix òrgan que ha dictat l'acte recorregut, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, d'acord amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 17 d'octubre de 2022.- La consellera d'Educació, Cultura i Esport: Raquel Tamarit Iranzo.